జైపూర్ : దేశంలో మత సామరస్యాన్ని ప్రోత్సహించేందుకు దేశవ్యాప్తంగా గో వధను నిషేధించాలని అజ్మీర్ దర్గా చీఫ్ జైనుల్ అబెదిన్ అలీ ఖాన్ కోరారు. అన్ని రకాల గో సంబంధ పశువుల వధపైనా, బీఫ్ అమ్మకాలపైనా ప్రభుత్వం నిషేధం విదించాలన్నారు. ముస్లింలు చొరవ తీసుకుని అన్ని రకాల గో జాతి పశువులను వధించడం మానుకోవాలని, బీఫ్ వినియోగానికి దూరమవ్వాలని కోరారు. ముస్లింలు గో వధ, బీఫ్ వినియోగం మానుకునేందుకు దృఢ నిర్ణయం తీసుకుని ఆదర్శంగా నిలవాలని పిలుపునిచ్చారు.  అజ్మీరులోని ఖాజా మొయినుద్దీన్ ఛిస్తీ  ఉర్సు ఉత్సవాల్లో దేశంలోని వివిధ దర్గాల మత పెద్దలు పాల్గొన్నారు. వీరి సమక్షంలో ఖాన్ మాట్లాడుతూ ఈ వ్యాఖ్యలు చేశారు. తాను, తన కుటుంబ సభ్యులు ఇకపై బీఫ్ను తినబోమని ఖాన్ తెలిపారు. ప్రభుత్వం ఆవును జాతీయ జంతువుగా ప్రకటించాలన్నారు. ఏక కాలంలో  మూడుసార్లు తలాక్ అని చెప్పి విడాకులు ఇవ్వడం షరియా చట్టానికి విరుద్ధమని స్పష్టం చేశారు. ముస్లింలు షరియా చట్టం పట్ల అవిధేయతను వ్యక్తం చేయరాదన్నారు.
jaipur : desamlo matha saamarasyaanni prothsahinchenduku desavyaaptamgaa goo vadhanu nishedhinchaalani ajmir darga cheef jainul abedin aly khan koraru. anni rakala goo sambandha pasuvula vadhapaina, beef ammakaalapainaa prabhutvam nishedham vidinchaalannaaru. muslimlu chorava teesukuni anni rakala goo jaati pasuvulanu vadhinchadam maanukovaalani, beef viniyogaaniki dooramavvaalani koraru. muslimlu goo vadha, beef viniyogam maanukunenduku drudha nirnayam teesukuni aadarsamgaa nilavaalani pilupunicchaaru.  ajmeeruloni khaja moinuddin chistii  ursu utsavaallo desamloni vividha dargala matha peddalu paalgonnaaru. veeri samakshamlo khan maatlaadutuu ee vyaakhyalu chesaru. taanu, tana kutumba sabhyulu ikapai beefnu tinabomani khan telipaaru. prabhutvam aavunu jaateeya jantuvugaa prakatinchaalannaaru. eka kaalamlo  moodusaarlu talak ani cheppi vidaakulu ivvadam sharia chattaniki viruddhamani spashtam chesaru. muslimlu sharia chattam patla avidheyatanu vyaktam cheyaraadannaaru.